李政修

李政修 ， 字粹然 ， 河南懷慶府懷慶衛軍籍 。 父李從諒字信甫 ， 河南輝縣教諭 。 萬曆四十四年 （ 1616年 ） 丙辰科進士 ， 授介休知縣 ， 丁內艱 ， 除服補淄川縣 ， 調滋陽縣 。 任淄川時 ， 節省馬價八百金 ， 悉充逋賦 ， 他類此 。 擢禮部郎 ， 遷濟南道 ， 視左轄篆 ， 卻岱宗香稅三千金 ， 遷浙江嘉湖道 ， 再遷山東濟南道 ， 未任乞休 。 頃之 ， 起冀南道 。 歲大祲 ， 父母交棄襁中兒 ， 政修署慈幼局悉收鞠之 。 明亡入清 ， 以薦補天津道 ， 升淮海道 ， 薑桂之性老而愈辣 ， 所至不肯曲意下人 ， 卒於官 ， 祀鄉賢 。